*Pielikums*

*Priekules novada pašvaldības domes*

*26.04.2018.lēmumam Nr.212 (prot.Nr.6)*

Sadarbības līgums Nr.\_\_\_\_\_\_\_

Priekulē, 2018.gada \_\_\_.aprīlī.

**Priekules novada pašvaldība,** reģ. Nr. 90000031601, juridiskā adrese: Saules iela 1, Priekule, Priekules novads, LV 3434, kuru pārstāv domes priekšsēdētāja Vija Jablonska, kas darbojas saskaņā ar likumu “Par pašvaldībām” un Priekules novada pašvaldības nolikumu, no vienas puses,

un

**Vaiņodes novada pašvaldība**, reģ. Nr. 90000059071, juridiskā adrese: Raiņa iela 23A, Vaiņode, Vaiņodes novads, LV 34354, kuru pārstāv domes priekšsēdētājs Visvaldis Jansons, kas darbojas saskaņā ar likumu “Par pašvaldībām” un Vaiņodes novada pašvaldības nolikumu, no otras puses,

katra atsevišķi saukta - pašvaldība, abas kopā – pašvaldības,

pamatojoties uz Valsts pārvaldes iekārtas likuma 61.panta pirmo un otro daļu, likuma „Par pašvaldībām” 15.panta pirmās daļas 5.punktu, Tūrisma likuma 8.pantu, noslēdz sekojoša satura Sadarbības līgumu:

1.Pašvaldības vienojas par kopīgu sadarbību, lai veicinātu tūrisma attīstību Priekules un Vaiņodes novadu administratīvajās teritorijās.

2.Pašvaldības deleģē savus darbiniekus tūrisma jomā koordinēt sadarbību:

2.1.regulāri abpusēji sniegt informāciju par plānotajiem pasākumiem katrā pašvaldībā;

2.2.organizēt un izstrādāt ikgadēju kopīgu rīcības plānu - organizējot kopīgus pasākumus un mārketinga aktivitātes;

2.3.veidot kopīgu publicitāti;

2.4.kopīgi piedalīties investīciju projektos;

2.5.sadarboties ar katra novada uzņēmējiem tūrisma jomā.

3.Pašvaldības kā prioritāro uzdevumu veiksmīgai sadarbībai nosaka kopīgu gājēju, velo un auto tūrisma maršrutu izstrādi.

4.Kopīgā sadarbība neietver noteiktus finansiālus norēķinus, bet katra konkrēta investīciju projekta gadījumā pašvaldības pieņem lēmumu par dalību projektā, nosakot nepieciešamo finansējumu.

5. Saistībā ar šo sadarbības līgumu pašvaldības vadības līmenī tiekas ne retāk kā vienu reizi gadā, lai izstrādātu kopīgu stratēģiju un izvērtētu paveikto.

6.Katra no pašvaldībām ir tiesīga vienpusēji atkāpties no šī līguma, rakstiski par to informējot otru pusi 2 (divus) mēnešus iepriekš.

7.Līgums noslēgts uz nenoteiktu laiku un ir spēkā ar parakstīšanas brīdi.

8.Līgums noslēgts divos eksemplāros – pa vienam eksemplāram katrai pusei.

Paraksti:

Priekules novada pašvaldība Vaiņodes novada pašvaldība

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vija Jablonska Visvaldis Jansons

Domes priekšsēdētāja Domes priekšsēdētājs